agnā́vevaìtátsāyaṃ sū́ryaṃ juhoti sū́rye prātáragnimíti tadvai táduditahomínāmevá yadā hyèva sū́ryo 'stametyáthāgnirjyótiryadā sū́rya udetyátha sū́ryo jyótirnā̀sya sā́ paricakṣèyámevá paricakṣā yattásyai nā̀ddhā́ devátāyai hūyáte yā̀gnihotrásya devátāgnirjyótirjyótiragniḥ svāhéti tátra nāgnáye svāhetyátha prātaḥ sū́ryo jyótijyótiḥ sū́ryaḥ svāhéti tátra na sū́ryāya svāhéti